**Thirrje: Shpallen kriteret për ndarje të bursave për studentët nga Republika e Kosovës, në Universitetin Politeknik të Tiranës, në programet Bachelor për vitin akademik 2024 – 2025.**

Universiteti Politeknik i Tiranës, në zbatim të ligjit nr.23/2024, “Për ratifikimin e marrëveshjes së bashkëpunimit ndërmjet Këshillit të Ministrave të Republikës së Shqipërisë dhe Qeverisë së Republikës së Kosovës në fushën e arsimit të lartë dhe kërkimit shkencor”,

**Shpall kriteret**

për ndarje të bursave për studentët nga Republika e Kosovës, në Universitetin Politeknik të Tiranës, në programet Bachelor për vitin akademik 2024 – 2025.

**Kushtet dhe kriteret**

Të drejtë për bursë kanë të gjithë studentët nga Republika e Kosovës, në nivelin Bachelor, që studiojnë në Universitetin Politeknik të Tiranës, për vitin akademik 2024 – 2025.

Kriteret e përcaktimit për vitin e parë Bachelor:

1. Të jenë shtetas të Republikës së Kosovës.
2. Të jenë regjistruar për herë të parë në një program studimi Bachelor në Universitetin Politeknik të Tiranës, për vitin akademik 2024 – 2025.
3. Të kenë notë mesatare të studimeve të arsimit të mesëm, të lartë, së paku 7 (Vendimi nr. 363, datë 26.5.2022 “Për një shtesë në vendimin nr. 436, datë 3.6.2020, të Këshillit të Ministrave, “Për përcaktimin e kriterit të notës mesatare për pranimin e kandidatëve në programet e studimeve të ciklit të parë dhe në programet e integruara të studimeve të ciklit të dytë ose transferimin e studimeve në vitet e ndërmjetme të këtyre programeve, në institucionet e arsimit të lartë, për vitet akademike 2020-2021 dhe 2021-2022 e në vijim”, të ndryshuar.

Në raste të mosplotësimit të kuotave për studentët e regjistruar për herë të parë në vit të parë, në vitin akademik 2024 – 2025, kuotat do të akordohen për vitet e tjera të studimit.

**Kriteret e aplikimit për vitete e ndërmjetme:**

1. Të kenë përfunduar vitin e parë ose të dyë të nivelit Bachelor.
2. Të mos kenë vit të përsëritur të studimeve.
3. T’i kenë përfunduar të gjitha provimet e vitit akademik paraprak të përcaktuar me program studimor dhe në afat kohor të rregullt.
4. Të kenë notë mesatare të studimeve të vitit të parë ose të dytë së paku 7 (Vendimi nr. 363, datë 26.5.2022 “Për një shtesë në vendimin nr. 436, datë 3.6.2020, të Këshillit të Ministrave,

“Për përcaktimin e kriterit të notës mesatare për pranimin e kandidatëve në programet e studimeve të ciklit të parë dhe në programet e integruara të studimeve të ciklit të dytë ose transferimin e studimeve në vitet e ndërmjetme të këtyre programeve, në institucionet e arsimit të lartë, për vitet akademike 2020-2021 dhe 2021-2022 e në vijim”, të ndryshuar.

**Procedura**

Fakultetet e Universitetit Politeknik të Tiranës të publikojnë thirrjen në faqet web përkatëse të fakulteteve, jo më vonë se 1 ditë nga publikimi i thirrjes në faqen web të UPT-së.

Afati që kjo thirrje do të qëndrojë e publikuar në faqet web të njësive kryesore të UPT – së do të jetë 2 javë. Studentët aplikojnë me dosje pranë Drejtorisë së Komunikimit dhe Koordinimit, sipas kritereve të shpallura në thirrje.

**Informata shtesë:**

* Studentët nuk mund të jenë përfitues të bursës nga më shumë se një skemë e bursave nga Ministria, brenda të njëjtit vit akademik.
* Lista e studentëve përfitues do të bëhet publike në web faqen e MAS.
* Shuma totale e bursës në Republikën e Shqipërisë do të jetë 1000 euro në vit për secilin përfitues.
* Mosfrekuentimi i rregullt sipas përcaktimeve në rregulloret e UPT–së përbën shkak për ndërprerjen e bursës.

Për informacione shtesë lidhur me kriteret, dokumentacionin, mënyrën e aplikimit dhe afatet kohore, ju lutemi kontaktoni te: rkodra@upt.al